b'\n_START_ARTICLE_\nU\xc5\xbestato sistemos administratorius\n_START_SECTION_\nPajamos ir s\xc4\x85naudos\n_START_PARAGRAPH_\nKaip ir kitose \xc5\xa1alyse, pagrindinis USAD pajam\xc5\xb3 \xc5\xa1altinis \xe2\x80\x93 g\xc4\x97rim\xc5\xb3 gamintoj\xc5\xb3 bei importuotoj\xc5\xb3 subsidijos. Kasmet USAD valdyba patvirtina subsidij\xc5\xb3 dyd\xc4\xaf u\xc5\xbe kiekvien\xc4\x85 g\xc4\x97rimo gamintojo bei importuotojo \xc4\xaf rink\xc4\x85 i\xc5\xa1leist\xc4\x85 pakuot\xc4\x99._NEWLINE_Kitas pajamas organizacija gauna parduodama pakuo\xc4\x8di\xc5\xb3 \xc5\xbealiavas. Administratoriui atitenka ir vartotoj\xc5\xb3 sumok\xc4\x97tas, ta\xc4\x8diau neatsiimtas u\xc5\xbestatas._NEWLINE_Pagrindin\xc4\x99 USAD i\xc5\xa1laid\xc5\xb3 dal\xc4\xaf sudaro taromat\xc5\xb3 infrastrukt\xc5\xabros i\xc5\xa1laikymas bei pakuo\xc4\x8di\xc5\xb3 surinkimo s\xc4\x85naud\xc5\xb3 kompensacijos prekybininkams. Parduotuv\xc4\x97s, kuriose \xc4\xafrengti taromatai ar rankinio surinkimo punktai, priimdamos vienkartines g\xc4\x97rim\xc5\xb3 pakuotes, patiria papildomas darbo j\xc4\x97gos, laiko ir kitas s\xc4\x85naudas. Jas, pagal galiojan\xc4\x8dius teis\xc4\x97s aktus, kompensuoja USAD. Kompensacijos mokamos nuo kiekvienos surinktos pakuot\xc4\x97s, o i\xc5\xa1mok\xc5\xb3 dyd\xc4\xaf kasmet patvirtina USAD valdyba.'